
PATVIRTINTA
Šakių rajono savivaldybės administracijos 
direktoriaus 2019 m. kovo      d. 
įsakymu Nr. AT-

SOCIALINĖS PARAMOS SKYRIAUS VYRIAUSIOJO SPECIALISTO PAREIGYBĖS APRAŠYMAS

	I. SKYRIUS	
PAREIGYBĖS CHARAKTERISTIKA

            1. Socialinės paramos skyriaus vyriausiasis specialistas (toliau – Vyriausiasis specialistas) yra karjeros valstybės tarnautojas.

II. SKYRIUS
PASKIRTIS

2. Socialinės paramos skyriaus (toliau – Skyrius) vyriausiojo specialisto pareigybė reikalinga organizuoti ir vykdyti socialinės paramos programų, atsižvelgiant į gyventojų poreikius ir esamas sąlygas, išmokų vaikams, valstybinių pensijų bei kitų valstybinių programų įgyvendinimą ir teikti gyventojams informaciją apie vykdomas socialines programas.

III. SKYRIUS
VEIKLOS SRITIS

 3. Šias pareigas einantis valstybės tarnautojas vykdo bendrosios veiklos srities – dokumentų valdymo ir specialiosios veiklos srities - socialinės paramos užtikrinimo rajono gyventojams - funkcijas.

IV. SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus: 
4.1. turėti aukštąjį universitetinį arba kitą jam prilygintą išsilavinimą;
4.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais aktais, reglamentuojančiais valstybinių pašalpų šeimoms, valstybinių pensijų bei kitų socialinės paramos programų įgyvendinimą; 
4.3. būti susipažinusiam su dokumentų rengimo, tvarkymo ir apskaitos taisyklėmis, gebėti jas taikyti praktiškai;
            4.4. mokėti rengti savivaldybės tarybos sprendimų, mero potvarkių ir administracijos direktoriaus įsakymų projektus, kitus vidaus tvarkomuosius organizacinius dokumentus;
            4.5. mokėti dirbti MS Office programų paketu.

V. SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

             5. Šias pareigas einantis valstybės tarnautojas atlieka šias funkcijas:
             5.1. įgyvendina socialinės piniginės paramos bei kitas socialinės paramos programas savivaldybės teritorijoje, priima sprendimus dėl socialinių išmokų bei kompensacijų skyrimo Kidulių ir Kriūkų seniūnijose; 
             5.2. organizuoja socialinių pašalpų, kitų socialinių išmokų, išmokų vaikams dokumentų priėmimą iš rajono gyventojų, išmokų paskaičiavimą ir išmokėjimą;
             5.3. koordinuoja viešųjų pirkimų veiklą skyriaus kompetencijos ribose; pildo savivaldybės Pirkimų planą skyriaus kompetencijos ribose;
             5.4. organizuoja paramos mirties atveju išmokų dokumentų iš rajono gyventojų priėmimą, išmokų paskaičiavimą ir išmokėjimą;
             5.5. rengia dokumentus šeimoms išmokėti vienkartinę pašalpą kariui savanoriui laidoti;
             5.6. rengia dokumentus šeimoms išmokėti vienkartinę pašalpą žuvusių pasipriešinimo 1940-1990 metų okupacijoms dalyvių šeimoms;
              5.7. rengia dokumentus vienkartinėms kompensacijoms asmenims, sužalotiems atliekant būtinąją karinę tarnybą sovietinėje armijoje, ir šioje armijoje žuvusiųjų šeimoms, išmokėti;
              5.8. organizuoja vienkartinės paramos teikimą stichinės nelaimės, gaisro ar kitu ypatingu atveju iš savivaldybės biudžeto lėšų;
               5.9. organizuoja vienkartinės ir kitos socialinės paramos teikimą asmenims, grįžusiems iš laisvės atėmimo, kardomojo kalinimo vietų, socialinės bei psichologinės reabilitacijos įstaigų iš savivaldybės biudžeto lėšų bei  pagal skyriaus galimybes;
              5.10. nustato teisės į socialinę paramą pagrįstumą, neatitinkant teisės aktų nuostatų, rengia atsakymą teisės aktų nustatyta tvarka;
               5.11. atlieka dokumentų išankstinę kontrolę, patvirtina dokumentų kopijas;
               5.12. suveda asmenų, atitinkančių Piniginės socialinės paramos, Išmokų vaikams įstatymų nuostatas, duomenis į programą, paskaičiuoja paramos dydį, išduoda pažymą;
                5.13. rengia administracijos direktoriaus įsakymų projektus dėl vienkartinės išmokos  įsikurti skyrimo;	
                5.14. prieš išmokant vienkartinę išmoką įsikurti, aplanko ir įvertina našlaičio ar likusio be globos vaiko perkamą būstą kartu su seniūnijos atstovais, parengia apie tai pažymą;

              5.15. rengia piniginės socialinės paramos, išmokų vaikams žiniaraščius, juos spausdina, pasirašo;
               5.16. iki einamo mėnesio 4 d. parengtus žiniaraščius pristato atsakingai savivaldybės administracijos Centralizuotos buhalterijos skyriaus specialistei, atsakingai už šią sritį;			 6. nukentėjusių asmenų teisinio statuso pripažinimo organizavimas įstatymų nustatyta tvarka: 
	   6.1. parengia dokumentus nukentėjusių asmenų statusui suteikti nukentėjusiems rajono gyventojams:
	 6.1.1. politiniams kaliniams;
               6.1.2. tremtiniams;
	 6.1.3. perkeltiesiems asmenims;
	 6.1.4. asmenims, paimtiems priverstiniams darbams į Vokietiją;
               6.1.5. nukentėjusiems Černobylio atominės elektrinės avarijos metu;
               6.1.6. Afganistano kovų dalyviams;
	    6.1.7. buvusiems beglobiams vaikams;
                6.1.8. kitiems nuo 1939-1990 metų okupacijų nukentėjusiems asmenims;
                 6.2. dokumentus pristato atitinkamoms valstybės institucijoms; 
                 6.3. tarpininkauja tarp asmens ir Lietuvos gyventojų genocido ir rezistencijos tyrimo centro dėl nukentėjusio asmens statuso pažymėjimų pagaminimo ir išdavimo;			6.4. išduoda pažymą dėl teisės į kredito ir palūkanų apmokėjimą asmenims, dalyvaujantiems būsto renovacijos programoje;	
                6.5. patikrina būsto renovacijos programos koordinatoriaus pateiktas paraiškas ir dokumentus kredito ir palūkanų asmenims kompensavimui, juos perduoda savivaldybės administracijos Centralizuotos buhalterijos skyriui;
[bookmark: _GoBack]               7. pildo Skyriaus darbuotojų darbo laiko apskaitos žiniaraščius; iki nurodytos datos surenka iš Skyriaus valstybės tarnautojų ir darbuotojų, dirbančių pagal darbo sutartis, informaciją apie numatomus kasmetinių atostogų laikotarpius ir ją pateikia Teisės, personalo ir civilinės metrikacijos skyriaus specialistui, rengiančiam kasmetinių atostogų grafiko projektą;
                8. registruoja, tvarko skyriaus veiklos dokumentus, užtikrina tinkamą dokumentų naudojimą, saugojimą, naikinimą ir perdavimą į archyvą, rengia Dokumentacijos planą;
	    9. rengia nuolat ar ilgai saugomų bylų apyrašus, juos derina su Marijampolės apskrities archyvu ir teikia tvirtinti Savivaldybės administracijos direktoriui ar jo įgaliotam asmeniui;
	    10. fizinių ir juridinių asmenų prašymu daro skyriuje saugomų dokumentų kopijas, nuorašus, rengia išrašus, šių dokumentų pagrindu rengia pažymas ir kitus dokumentus, reikalingus juridiniams faktams patvirtinti;
               11. organizuoja skyriaus pavaldume esančio turto apskaitą, nurašymą, perdavimą kitoms institucijoms;		
               12.  išduoda pažymas gyventojams apie gaunamas išmokas;
               13. nagrinėja fizinių ir juridinių asmenų pareiškimus, skundus, siūlymus, juos apibendrina, teikia išvadas, vykdo jų kontrolę;
               14. konsultuoja seniūnijų socialinio darbo organizatorius, gyventojus ir kitus asmenis socialinės apsaugos klausimais;
               15. atliekamų funkcijų srityje rengia savivaldybės tarybos sprendimų, mero potvarkių, administracijos direktoriaus įsakymų projektus;
               16. bendradarbiauja ir keičiasi informacija su Savivaldybės administracijos padaliniais ir kitomis institucijomis skyriaus veiklos klausimais;
               17. dalyvauja savivaldybės tarybos, savivaldybės mero ar savivaldybės administracijos direktoriaus sudarytų komisijų ir darbo grupių veikloje;
               18. įgyvendina įstatymus ir Vyriausybės nutarimus, nereikalaujančius savivaldybės tarybos sprendimų;
                19. teikia statistines ataskaitas;					 
                20. vykdo kitus Skyriaus vedėjo nenuolatinio pobūdžio pavedimus.

VI. SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

              21.  Šias pareigas einantis valstybės tarnautojas tiesiogiai pavaldus Skyriaus vedėjui.
________________________________________
Susipažinau
